OpenLLM-France/wikimedia huggingface dataset:
# Amaiur Elizari

Amaiur Elizari Plano (Iruñea, 1987ko irailaren 21a) euskal herritar kazetari, aurkezle eta idazle bat da. 2022ko martxoan ETB2ko Navarra Hoy saioa aurkezten hasi zen. Berriemaile lanak egin izan ditu Madriletik.

## Ibilbidea

Nafarroako Unibertsitatean Kazetaritza ikasi zuen, 2007tik 2011ra bitartean. Diario de Noticias egunkarian hasi zen lanean bekadun bezala eta ondoren, Cadena SER irrati-katean lan egin zuen Madrilen, El Larguero, SER Deportivos, eta Carrusel Deportivo saioetan. Gero, Telecinco telebista-katean egon zen erreportari bezala. 2014 eta 2017 artean, Telemadrideko elkarrizketa eta gaurkotasun-albisteen saioen erreportari bezala egon zen. Bitartean, MARCA egunkarirako zutabegile gisa idatzi zuen. 2019tik 2021era Euskal Telebistako Vascos por el Mundo saioan aritu zen. Madrilgo korrespontsala ere izan zen Qué Me Estás Contando programan. Cuatro katearen Cuarto Milenio telebista programa arrakastatsuaren kolaboratzailea izan da. 2022ko martxoaren 4tik aurrera, Navarra Hoy telebista saio berria aurkezten du. 2024ko abuztuan Encierro del Pilón de Falces 2024 saioa aurkeztu zuen ETB2n.

## Ibilbidea

* Diario de Noticias de Navarra (2011-2012)
* Cadena SER (2012-2013)
* Telecinco (2013-2014)
* Telemadrid (2014-2017)
* MARCA (2017-2019)
* Euskal Telebista (ETB)
** Vascos por el Mundo (2019-2021)
** Qué Me Estás Contando (2020-2021)
** Navarra Hoy (2022 - gaur egun)
** Debate Elecciones Municipales y Forales 2023: Nafarroa (2023)
** Quédate (2024)
** Encierro del Pilón de Falces (2024)

## Liburuak

* Los 9 de John Lennon (Libros.com, 2015)
* Sangre Azul: cuando el Portland San Antonio conquistó Europa (Amazon KDP, 2021)

## Erreferentziak

* ↑ (Gaztelaniaz) Hoy, Navarra. (2022). «Información de actualidad y cercana de Navarra | Navarra Hoy EITB» www.eitb.eus (Noiz kontsultatua: 2022-04-30).
* ↑ (Gaztelaniaz) «Itziar Alduntzin presenta la nueva temporada de "Qué Me Estás Contando"» EITB 2020-09-04 (Noiz kontsultatua: 2022-05-01).
* ↑ (Gaztelaniaz) «La vida extraterrestre, el chamanismo y el más allá: Las preocupaciones de John Lennon antes de su muerte» abc 2018-01-14 (Noiz kontsultatua: 2022-04-30).
* ↑ (Gaztelaniaz) «Navarra Hoy nos acercará todo lo que interesa a los navarros y navarras, de la mano de Amaiur Elizari» EITB 2022-02-16 (Noiz kontsultatua: 2022-05-01).
* ↑ (Gaztelaniaz) «Toda la emoción de los encierros de Falces, en directo, del 11 al 18 de agosto en EITB» EITB 2024-08-09 (Noiz kontsultatua: 2024-09-04).
* ↑ (Gaztelaniaz) Noticias, Diario de. «Amaiur Elizari saca a la luz la cara más desconocida de John Lennon» www.noticiasdenavarra.com (Noiz kontsultatua: 2022-04-30).
* ↑ (Gaztelaniaz) Pamplona, Efe. (2021-07-06). «Amaiur Elizari publica un libro sobre el Portland que conquistó Europa» diariodenavarra.es (Noiz kontsultatua: 2022-04-30).

## Kanpo estekak

* Datuak: Q111854070
# Amaiur bat urtero

Amaiur bat urtero liburua 2022.urtean kaleratu zuen Jon Alonsok. Egitura aldetik nobela beltzarena du baina umore beltz dosi handiarekin. Eleberria (H)ilbeltzak eta Amaiur 1522-2022 elkarteak plazaratu zuten. Amaiurko gazteluko guduaren 500. urteurrenaren harira antolatutako ekitaldien baitan kokatzen da liburu hau, urtea horretan zehar egindako bertze ekimenekin batera. Azala eta barneko ilustrazioak Joseba Larretxe Berazadik egin zituen.

## Argumentua

Maitaleen desira eta ustekabeko heriotza bat dira Jon Alonsoren nobela berri hau azkartzen dutenak. Film handi bat egiten ari dira Baztanen. Amodiozko istorio gartsu bat da, orain dela 500 urte setiatua izandako Amaiurko gazteluan, Nafarroako erresuma menderatzeko gerran. Maitaleen desira eta ustekabeko heriotza bat dira Jon Alonsoren nobela berri hau azkartzen dutenak. Zinema giroaren xarma beti erakargarria gertatzen da kontakizun literarioan: fikzioaren ondoko errealitatea intrigaz pizten da, aktoreak bi bider bihurtzen dira protagonistak, arazo bitxiez konplikatzen da produkzioa.
Lan taldeko pertsonaia desberdinek egiten dute kontakizuna, bakoitzak hilketaren ingurukoak azalduz eta grabatzen ari diren filmaren bidez 500 urteko gertakariak nolakoak izanen liratekeen kontatuz. Nolabait, perspektibismoa erabiliz eraiki da eleberria.

## Pertsonaia nagusiak

* Fernando Sos edo "Pernan Zotz" uhinaren puntan dagoen aktore ezaguna. Bere aurreko filman, Botijoa erdi beterik dago, goardia zibil baten papera egin zuen.
* Leon Urkiaga: maldan behera dagoen aktorea. Garai batean, arazo politikoen ondorioz, preso egon zen.
* Eba Goiena: oso modan dagoen aktore euskalduna.
* Johanes Goñi "Ozpinki": gidoilaria eta euskara aditua, beti zehaztasunen bila. Garai batean, arazo politikoen ondorioz, preso egon zen.
* Nere Azpiazu: Filmearen hariak benetan erabiltzen dituen zuzendari-ondokoa.
* Naroa Iturri, filmaren zuzendaria.
* Ramon Ezkai: enpresari usteldua, filmaren ekoizle nagusia.
* Manzanares inspektorea: frankismoaren nostaldikoa den polizia.

## Eleberri kritikoa

Umorearen erabileraz Alonsok gizartearen elementu ugari kritikatzen du: zinema-munduaren faltsukeria eta divismoa, enpresarien ustelkeria, sinboloen erabilera interesatua, Nafarroako egoera politikoa... Azken hau oso adierazten da izenburuarekin eta Manzares inspektoreak dionarekin: "Baldomero Esparterok esan zuen ezen, Espainaren onurarako, Bartzelona berrogeita hamar urtean behin bonbardatu behar dela; ber arrazoiengatik, hemen beharrezko da Amaiur bat urtero". Aipuak, nolabait, Altsasu auzia burura dakarkigu.

## Erreferentziak

* ↑ https://www.txalaparta.eus/es/libros/amaiur-bat-urtero
* ↑ https://www.noticiasdenavarra.com/navarra/2022/12/03/jon-alonsoren-amaiur-bat-urtero-6278840.html
* ↑ 135. or.

## Kanpo estekak

* Datuak: Q116235607
# Ane Rodriguez (argipena)

Ane Rodriguez hainbat euskal herritar emakumeren izen-deiturak dira:
* Ane Rodriguez Armendaritz (Hernani, Gipuzkoa, 1978), Donostiako Tabakalera zentroko kultura zuzendaria.
* Ane Rodriguez Aurrekoetxea, etologoa.
* Ane Rodriguez Zaitegi, margolaria.
* Ane Rodriguez, boxeolaria.
# Ane Mendizabal

Ane Mendizabal (Donostia, Gipuzkoa, 1985eko urtarrilaren 1ean) euskal modeloa da, 2009ko Miss Gipuzkoa eta Miss Euskadi izandakoa. Gizarte Hezkuntzan diplomatua da.
15 urte zituenetik First Models modelo-agentziarekin egiten du lan.
# Ane Pescador

Ane Pescador Uralde (Errenteria, 1992ko abuztuaren 2a) euskal arraunlari onenetakoa da, bost aldiz irabazi baitu Kontxako Bandera eta beste bost aldiz Traineruen Liga, denak ere San Juanekin.

## Kirol ibilbidea

Errenteriarra izanik Hibaika Arraun Elkartean hasi zen arraunean eta 2007an Bateleren taldean sartu zen, Pasai Donibanen. Traineru arroxak jokatu beharreko ia guztia irabazi zuen 2014 eta 2018 artea. Bost urte horietan Kontxa eta Liga guztiak, Zarauzko eta Getxoko bandera guztiak eta haibat txapelketa ere irabazi zituen, denetan Ane Pescador arraunean ari zela. 2018ko denboraldia amaitzean desadostasun handiak izan ziren taldeko zuzendaritzarekin eta arraulari gehienek alde egin zuten klubetik, tartean Pescadorrek ere bai.
2019an Hibaikara itzuli zen eta estropada batzuk jokatu zituen ahizparekin batera. 2020an lehiatik kanpora egon ondoren 2021ean Donostiarra taldeak fitxatu zuen eta 2022an Arraun Lagunak taldean aritu zen.

### Taldeak

| Taldea | Urteak |
| Hibaika | 2005-2006 |
| San Juan | 2007-2018 |
| Hibaika | 2019 |
| Donostiarra | 2021 |
| Arraun Lagunak | 2022 |

## Palmaresa

* Kontxako Banderak (5): 2014, 2015, 2016, 2017, 2018.
* Euskadiko Traineru Txapelketak (3): 2014, 2016, 2022.
* Gipuzkoako Traineru Txapelketak (4): 2012, 2014, 2017 eta 2018.
* Emakumezkoen Ligak (5): 2014, 2015, 2016, 2017, 2018
* Gipuzkoako Liga (2): 2014, 2017.
* Zarauzko Ikurrina (5): 2014, 2015, 2016, 2017, 2018.
* Getxoko Bandera (6): 2013, 2014, 2015, 2016, 2017, 2018.

## Erreferentziak

* ↑ Manterola, Aitor. ««Indarra berreskuratzen badut, baliteke itzultzea»» Berria (Noiz kontsultatua: 2020-03-30).
* ↑ «SAN JUAN IBERDROLA 2018 - Liga ETE» www.ligaete.com (Noiz kontsultatua: 2020-03-30).

## Kanpo estekak

* Datuak: Q89046116
# Ane Miren Martínez de Lahidalga

Ane Miren Martínez de Lahidalga Beltrán de Guevara, "Ane Miren" bezala ezagutzen dena (Foronda, 1992ko irailaren 5a) arabar futbolaria da, erdilari postuan jokatzen du.

## Ibilbidea

Gasteiz ondoko Foronda herrian jaio zen. Gasteizko Aurrera taldeko harrobian hasi zen jokatzen eta ondoren talde handiarekin aritu zen Espainiako bigarren mailan. 2018an maila berean zegoen Alavés Gloriosas taldeak fitxatu zuen eta 2021ean lehen mailara igo zen.
2022ko abenduaren 20an Euskal Herriko selekzioarekin jokatu zuen Txileren aurka eta hirugarren gola sartu zuen 84. minutuan. Euskaldunek 3-0 irabazi zuten.

## Taldeak

| Urteak | Taldea |
| 2012-2018 | Gasteizko Aurrera |
| 2018- | Alavés Gloriosas |

## Erreferentziak

* ↑ (Gaztelaniaz) «Plantilla Deportivo Alavés FEM | Alavés - Web Oficial» Plantilla Deportivo Alavés FEM | Alavés - Web Oficial (Noiz kontsultatua: 2023-05-23).
* ↑ (Gaztelaniaz) «Ane Miren Martínez de Lahidalga - Delantera Deportivo Alavés - Futboleras» www.futboleras.es (Noiz kontsultatua: 2023-05-23).
* ↑ (Gaztelaniaz) Selecciones – Euskadiko Futbol Federakundea | Federación Vasca de Fútbol. (Noiz kontsultatua: 2023-05-23).

## Kanpo estekak

* Datuak: Q98835617
# Ana Isabel Ugalde

Ana Isabel Ugalde Gorostiza (Arrasate, 1956ko abenduaren 31) gipuzkoar historialaria da. Historian doktoretza du. Hortaz gain Geografia eta Historia Irakaskuntzan lizentziatua da (1977) eta Historian aditu (1983) titulua ere badu. Irakaskuntzan egin du lan eta, gaur egun, Euskal Herriko Unibertsitateko irakaslea da.

## Argitaratutako lanak

* Pedro de Alloylizen erretaula proiektua Mondragoeko San Agustin komenturako, 2012. (Arantza Otaduy historialariarekin batera)
* El kiosco de la música de la plaza del ensanche de Irun (1903), obra del arquitecto Javier Aguirre Iturralde, 2011 (Arantza Otaduy historialariarekin batera)
* Los mestizos Juan y Pedro de Mondragón, del Reino de Peru a Eskoriatza, 2010.
* Andrés García de Urigoitia y el retablo de Santa Águeda de Gesalibar (Mondragón), 2007.
* Una mirada al cielo. Iconografía de las claves de bóveda de la Diócesis de Vitoria, 2007.
* El retablo de San Miguel de la anteiglesia de Garagartza de Mondragón, 2003.
* Santiagoren ikonografia Gipuzkoan, 1994.
* Repercusiones del Concilio de Trento en la iconografía de los Padres de la Iglesia en algunos monumentos del País Vasco, 1993.
* Iglesia de Santa María de Deba, iconografía de sus claves de bóveda, 1991.

## Erreferentziak

* ↑ Auñamendi Eusko Entziklopedia. Ana Isabel Ugalde Gorostiza. .
* Datuak: Q12253413
# Ana Jagellondarra

Ana Jagellondarra (polonieraz: Anna Jagiellonka, lituanieraz: Ona Jogailaitė; Krakovia, 1523ko urriaren 18a – Varsovia, 1596ko irailaren 9a) Poloniako erregina eta Lituaniako dukesa handia izan zen 1575etik 1587ra.
Sigismundo I.a Poloniakoa eta Bona Sforza Milangoaren alaba izan zen. 52 urterekin Eztebe I.a Báthoryrekin ezkondu zen eta 1575ean Poloniako errege eta erregina aukeratuak izan ziren. Ana gai administratiboetan eta hainbat proiektu eraikitzen aritu zen, hala nola harresiak. Eztebe 1586an hil zen eta Anak bere iloba Sigismundo III.a Vasa errege hautatzearen alde egin zuen hurrengo urtean.

## Genealogia

Zuhaitz genealogikoa :
Kasimiro IV.a Jagellon
Sigismundo I.a Poloniakoa
Elisabeth of Habsburg
Ana Jagellondarra
Gian Galeazzo Sforza
Bona Sforza Milangoa
Isabella of Naples :

## Kanpo estekak

* Datuak: Q233989
* Multimedia: Anna Jagiellonka / Q233989
# Ana Izura

Ana Izura Egiguren (Tafalla, Nafarroa, 1943ko irailaren 1a) nafar pintorea da.

## Biografia

Irunen bizi izan da gaztetatik. Bertako Marraketa-Eskolako irakaslea zen Gaspar Montes Iturrioz pintorearekin egin zituen lehenengo urratsak marrasketan. Madrilen eta Bruselan egin zituen Margolaritzako ikasketak. 1973. urtean Gipuzkoako Pintoreak Saria jaso zuen Madrilen eginiko erakusketan. Erakusketa ugari egin du han eta hemen Europako hiri askotan: Praga (1978), Paris (1979), Wiesbaden (1979), Bartzelona (1979), Donostia (1980), Iruñea (1981), Bilbo (1983), Madril (1984).
Ana Izura gerraondoko emakume-belaunaldi berezi batean kokatzen da: Esther Ferrer, Isabel Baquedano, Marta Cárdenas, Mari Puri Herrero, Clara Gangutia edo Cristina Iglesias. Emakume horiek adore berezia izan zuten arte ederretan bizitza profesional bat bideratzeko.
Atzerrian hainbat urte eman eta gero, itzulitakoan harreman estua izan zuen Irunen bizi ziren Jorge Oteiza eta Nestor Basterretxearekin, Baita Hondarribian bizi zen Remigio Mendibururekin ere. Lan pedagogiko itzela egin du bere etxe eta estudiotik pasa diren ehunka ikasleekin,

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Berria.eus. «Ana Izurak Montes Iturrioz maisua omendu du erakusketa batekin» Berria (Noiz kontsultatua: 2018-09-04).
* ↑ (Gaztelaniaz) Izura, Ana. (PDF) Ana Izuraren hautagaiaren curriculuma, Manuel lekuona saria 2018. (Noiz kontsultatua: 2018-09-04).
* Datuak: Q12253414
# Ana Mato

Ana Mato Adrover (Madril, Espainia, 1959ko irailaren 24a -) Espainiako politikaria da eta osasun ministroa izan zen 2014ra arte.

## Biografia

1959ko irailaren 24an jaio zen, Madrilen. Zientzia Politikoetan eta Soziologian lizentziatu zen. Jorge Verstringeren laguntzarekin politikan hasi zen 1983an.
2014ko urri eta azaroan, ebolaren krisiagatik kritika ugari jaso zituen, baina Gürtel aferan ustez izandako inplikazioak dimisioa ematera behartu zuen. Horrela, 2014ko azaroaren 26an, Ruz epaileak ez zuen Mato inputatu, baina Gürtel sareak Jesus Sepulveda senarrari emandako opariekin aberastu zela uste zuen eta ondorioz, dimisioa eman zuen.

## Ikus gainera

* Gürtel afera

## Erreferentziak

* 1 2 «Ana Mato, osasun erreformaren eta ebola krisiaren ministroa», EiTB, 2014-11-26
* ↑ «Ana Matok dimisioa eman du, epaileak Gurtel auzian nahasi eta gero», EiTB, 2014-11-26
* Datuak: Q287892
* Multimedia: Ana Mato / Q287892
# Ana María Vidal-Abarca

Ana María Vidal-Abarca López (Gasteiz, 1938ko maiatzaren 10a - Madril, 2015eko ekainaren 15a) arabar politikaria izan zen.
1977ko hauteskunde orokorretan Alianza Popularraren zerrendetan izan zen eta 1979koetan Unión Foral del País Vascorenetan.
Jesús Velasco Zuazola militarra ezkondu zuen. 1980an ETAk senarra erail eta Terrorismoaren Biktimen Elkartearen sortzaileetako bat bilakatu zen.

## Erreferentziak

* ↑ Ceberio Belaza, Mónica. (2011/12/16). «De la soledad a los focos» El País.
* Datuak: Q17620954
# Ana Mayayo Salvo

Ana Mayayo Salvo (Buenos Aires, 1880 – Zaragoza, 1968), Doña Anita izenez ere ezaguna, irakaslea izan zen.

## Ibilbidea

Mayayo Ana Agirreren eta Andrés Mayayoren alaba izan zen. Argentinara emigratu zuten Aragoiko Cinco Villas eskualdetik, eta Mayayo haurra zenean itzuli ziren Espainiara.
16 urterekin Nesken Eskoletako oposizioetan parte hartu zuen. 17 urterekin lortu zuen goi-mailako irakasle-titulua Zaragozako Maistren Eskola Normalean. 1902tik 1907ra Zaragozan jardun zuen. 1907an Madrilera joan zen eta bertan Eskola Normaleko irakasle titulua lortu zuen Madrilgo Goi Mailako Irakasle Ikasketen Eskolan. Zaragozara itzuli zen, eta 1909an bertan jarri zen behin betiko.
Pablo Puig Causirekin ezkondu zen eta bi seme-alaba izan zituen. 1933an alargun geratu zen.
Los Graneros eskola-taldeko zuzendari izendatu zuten. Zaragozako silo zaharrean zegoen eskolan, eta, ondoren, Concepción Arenal Helduen Hezkuntzako Zentroa jarri zen bertan, 1913an. 1923tik 1950era arte, Maistren Normalari atxikitako eskolako zuzendaria ere izan zen. Irakasle Eskolako ikasleek ondoko eskoletan egiten zituzten praktikak, beren gainbegiradapean.
Lehen Hezkuntzako Udal Batzordeko kide izan zen. Batzorde horrek eskola-arropak, kantina eta eskola-koloniak bultzatu zituen. Irakasle Eskolako Umezurtzen Elkarteko lehendakaria izanik, 1940ko hamarkadan, Pilarreko Andre Mariaren Umezurtzen Eskola eraikitzea lortu zuen. Eraikin horretan kokatu zen gero Miguel Catalán Institutua.
1968ko irailaren 11n hil zen. Handik urtebetera, Zaragozan hil ondoren eraikitako lehen ikastetxeak haren izena hartu zuen.

## Aintzatespenak

1969an, Palomar Parkeko eskola-taldeari Ana Mayayo izena eman zitzaion, bera izan baitzen hil ondoren eraiki zen lehena, Zaragozak hezkuntzaren eta haurtzaroaren defendatzaileari egindako omenaldi gisa.

## Erreferentziak

* 1 2 3 «Escuelas dedicadas a maestras» Letras desde Mocade 19 de agosto de 2019.
* ↑ «'El magisterio español : Periódico de instrucción pública. 25 de noviembre de 1896» prensahistorica.mcu.es.
* ↑ «'La Rioja : diario político' - Año XIV Número 4050 (11/03...» prensahistorica.mcu.es.
* ↑ «'La orientación : Periódico semanal de Instrucción. 16 de abril de 1909» prensahistorica.mcu.es.
* ↑ «La Voz de Aragón: diario gráfico independiente. 28 de diciembre de 1933» prensahistorica.mcu.es.
* 1 2 3 Paseos por la Zaragoza de las mujeres. .
* ↑ Ana Mayayo y Salvo. .
* 1 2 Aragón, Heraldo de. «Ana Mayayo y Salvo...Doña anita» heraldo.es.

## Kanpo estekak

* Datuak: Q94287352
# Anzanigoko geltokia

Anzanigo Espainiako Aragoiko tren geltoki bat da, Candarenas udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Zaragoza — Canfranc

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
56Zaragoza DeliciasZaragoza–Portillo • Zaragoza–Goya • Zaragoza–Miraflores • Villanueva de Gallego • Tardienta • Huesca • Ayerbe • Riglos–Concilio • Riglos–Geralekua • Santa Maria d'a Penya • Anzanigo • Candarenas–Aquilue • Samianigo • Jaka • Gaztelu Jaka • Villanuga–LetranzCanfranc :

## Erreferentziak

* ↑ Espainiako burdinbide sarea

## Ikus, gainera

* Zaragoza-Canfranc burdinbidea

## Kanpo estekak

* Datuak: Q5845691
# Anzano del Parco

Anzano del Parco Italiako udalerri bat da. Comoko probintzian kokatuta dago, Lombardia eskualdean. 1.733 biztanle ditu, 3,25 kilometro koadroko azaleran banatuta.

## Mugakideak

Anzano del Parcok honako udalerri hauekin egiten du muga:
Alserio Alzate Brianza Lurago d'Erba Monguzzo Orsenigo

## Kanpo estekak

* Datuak: Q244041
* Multimedia: Anzano del Parco / Q244041
# Anzegem

Anzegem (nederlanderaz ahoskatua: ˈɑnzəɣɛm), Belgikako mendebaldean dagoen hiria da, Mendebaldeko Flandria probintziako kostaldean dagoena. Herri hauek daude udalerriaren barruan: Anzegem bera, Gijzelbrechtegem, Ingooigem, Kaster, Tiegem eta Vichte. 2013ko urtarrilaren 1ean 14.471 biztanle zituen.

## Kanpo estekak

* (Nederlanderaz) Webgune ofiziala
* Datuak: Q614274
* Multimedia: Anzegem / Q614274
# Anzano di Puglia

Anzano di Puglia Italiako udalerri bat da. Foggiako probintzian kokatuta dago, Apulia eskualdean. 1.086 biztanle ditu, 11,02 kilometro koadroko azaleran banatuta.

## Mugakideak

Anzano di Pugliak honako udalerri hauekin egiten du muga:
Monteleone di Puglia San Sossio Baronia Sant'Agata di Puglia Scampitella Vallesaccarda Zungoli

## Kanpo estekak

* Datuak: Q51890
* Multimedia: Anzano di Puglia / Q51890
# Anzeling

Anzeling Frantziako udalerri bat da, Mosela departamenduan dagoena, Ekialde Handia eskualdean. 2013an 467 biztanle zituen.

## Demografia
### Biztanleria

2007an Anzeling udalerrian erroldatutako biztanleak 467 ziren. Familiak 156 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 37 seme-alabarik gabeko familiak ziren, 74 seme-alabak dituzten bikoteak ziren eta 21 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak :
| 1800 | 1806 | 1821 | 1836 | 1841 | 1861 | 1866 | 1871 | 1875 | 1880 |
| 257 | 236 | 412 | 433 | 407 | 425 | 399 | 370 | 355 | 344 |
| 1885 | 1890 | 1895 | 1900 | 1905 | 1910 | 1921 | 1926 | 1931 | 1936 |
| 341 | 333 | 350 | 315 | 353 | 360 | 329 | 334 | 411 | 388 |
| 1946 | 1954 | 1962 | 1968 | 1975 | 1982 | 1990 | 1999 | 2006 | 2012 |
| 322 | 329 | 372 | 309 | 302 | 309 | 366 | 379 | 452 | 512 |

## Ekonomia

2007an lan egiteko adina zuten pertsonak 313 ziren, horien artean 222 aktiboak ziren eta 91 inaktiboak ziren. 222 pertsona aktiboetatik 199 lanean zeuden (108 gizon eta 91 emakume) eta 22 langabezian zeuden (8 gizon eta 14 emakume). 91 pertsona inaktiboetatik 21 erretiraturik zeuden, 35 ikasten zeuden eta 35 "bestelako inaktibo" gisa sailkaturik zeuden.

### Diru sarrerak

2009an Anzeling udalerrian 173 unitate fiskal zeuden, 506 pertsonek osaturik. Pertsona bakoitzeko diru-sarrera fiskalaren mediana urteko 18.052,5 euro zen.

### Ekonomia jarduerak

2007an zeuden 14 komertzioetatik, 2 bestelako produktu industrialen fabrikazioko enpresak ziren, 6 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 1 higiezinen enpresa zen eta 1 zerbitzu enpresa zen.
2009an zeuden norbanakoentzako 6 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 1 zurgina, 2 iturginak eta 1 argiketaria.
2000. urtean Anzeling udalerrian 18 nekazaritza-ustiategi zeuden, 312 hektarea erabiltzen.

## Hezkuntza eta osasun ekipamenduak

2009an inguruko herriekin osatutako haur-eskola 1 eta inguruko herriekin osatutako barreiatutako lehen-hezkuntzako eskola 1 zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ cassini.ehess.fr
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21721
* Multimedia: Anzeling / Q21721
# Anzeo

Greziar mitologian, Anzeo nor zen dioten bi ikuspegi daude: batek, Arkadiako errege zen Likurgoren seme egiten du, eta beste narrazio batzuk, Poseidon eta Astipalearen seme bezala.
Bere abilezia ezagunena, bere indarra zen. Heraklesen ondoren Greziako bigarren pertsonarik indartsuenetzat hartzen zen.
Jason eta argonautekin nabigatu zuen partaideetako bat izan zen, Argo ontzia pilotatuz Tifis hil ondoren.
Kalidongo basurdearen ehizan parte hartu zuen, non, uste denez, saiakeran hil zen.
# Anbulantzia

Anbulantzia pertsona gaixoak edo zaurituak garraiatzeko erabiltzen den ibilgailua da.

## Anbulantzia motak

Anbulantziak hainbat taldetan sailka daitezke:
* Larrialdietarako anbulantzia: Anbulantzien artean arruntena da. Gaixoei eta zaurituei arreta urgentea eskaintzen diena. Furgoneta, txalupa, helikopteroa, hegazkina edota horretarako prestatutako beste edozein ibilgailu izan daiteke.
* Gaixoak garraiatzeko anbulantzia: Gaixoak osasun-zentroetara garraiatzeko erabiltzen den anbulantzia, larrialdia ez denean.
* Erantzun-unitatea: Arreta urgentea behar duen gaixoarengana ailegatzeko eta tokian lehen sorospenak egiteko erabilia da. Hala ere, ezin du gaixoa lekutik ospitalera eraman eta horrexegatik laguntzarako unitate higikorrarein bertaratzen dira hau da, larrialdietarako anbulantzia.
* Karitatezko anbulantzia: Ospitaleetatik edota osasun-zentroetatik urrun dauden pertsona gaixoei arreta eskaintzen die.

## Kanpo estekak

* Datuak: Q180481
* Multimedia: Ambulances / Q180481
# Ancarano

Ancarano Italiako udalerri bat da. Teramoko probintzian kokatuta dago, Abruzzo eskualdean. 1.824 biztanle ditu, 13,92 kilometro koadroko azaleran banatuta.

## Mugakideak

Ancaranok honako udalerri hauekin egiten du muga:
Ascoli Piceno Colli del Tronto Castel di Lama Controguerra Sant'Egidio alla Vibrata Spinetoli Torano Nuovo

## Kanpo estekak

* Datuak: Q51418
* Multimedia: Ancarano / Q51418